Viborger Samler, 1829-05-30
Tyrkiet. En i Journal de St. Petersbourg meddeelt Skrivelse fra Galacz af 28de April, som indeholder Efterretningen om det russiske Hovedqvarteers Jndtræffen sammesteds den 21de, melder fremdeles: "Alle de Tropper, som have overvintret paa den venstre Donaubred, ere i Bevægelse for at begive sig til de dem anviste Foreningspuncter. Veiene ere allerede i temmelig god Tilstand; men de udtraadte Floder vanskeliggjøre endnu Colonnernes Marsch." Efterat have omtalt Tyrkernes Overgang over Donau den 11te April, hvorledes de med Tab bleve drevne tilbage meddeler omtalte Skrivelse endnu følgende Efterretninger: "Nogle Dage senere forenede Flotillerne fra Rusischuk og Silistria sig for at borttage Generalmajor Schilders ved Botaflodens Munding posterede Detaschement. Fire store bevæbnede og flere smaae Fartøier, der havde Falkonetter ombord, kastede den 22de April Anker udenfor General Schilders Forskandsninger og syntes der at ville oppebie Flotillen fra Rustschuk. Om Natten oprettede General Schilder et Batterie i det paa Donaubredden værende Siv og afsendte paa samme Tid nogle Skytter til Flodens høire Bred. Den 25de ved Dagens Anbrud aabnede Batteriet sin Jld mod Fjenden, medens han blev angreben i Ryggen af de paa den ligeover for liggende Strandbred skjulte Skytter. De forskrækkede Tyrker kappede deres Touge og reddede sig til Silistria. General Schilder lavede sig allerede til at forfølge dem med de faa i hans Besiddelse værende Fartøier; men Ankomsten af Flotillen, fra Rustschuk, der bestod af 9 store Fartøier og 20 Kanonschalupper nødte ham til at trække sig tilbage, for at forsvare sig mod den nye Fjende. Tyrkerne havde allerede iværksat en Landgang 2 Werster ovenfor vor Post, mod hvilken deres Fartøier ligeledes rettede sin Jld. Men tabende Modet ved den heftige Kanonild fra vort Batterie og ved Silistria=Flotillens afgjorte Flugt, indskibede de igjen deres Folk og flygtede bag ved de i Nærheden af Landsbyen, Popi beliggende, Øer. Vi havde ved denne Leilighed, ingen Døde og lun tvende Saarede. - J en Skrivelse fra Jassi af 2den Mai hedder det, at der dagligen forefalder Fægtninger ved Silistria; General Diebitsch, der lider af Feber, har bivaanet disse Affairer i en Drosche, hvori han overalt har viist sig, og hvorfra han har uddeelt sine Befalinger. J Leiren ved Silistria ventede man Beleiringskyts, som var indskibet i Jbrail. General Pahlen skal have Commando over Beleringshæren. Broerne til Overgangen over Donau ere færdige, (ifølge de seneste Efterretninger skal Strømmen have bortrevet den ved Hirsova) og Operationerne paa den høire Donau bred ville om en kort Tid kunne begyndes med Eftertryk. General Geismars Corps ved Kale fat er forstærket til 20,000 Mand; han skal være bestemt at observere Widdin og forsøge Jndfald i Servien. (Sandsynligere er den Mening, der yttres fra Wien at det er en blot Demonstration for at afholde Paschaen i Widdin fra at sende Forstærkninger til Silistria.) Forpleiningen er organiseret i Fyrstendømmerne; imidlertid lægger Mangel paa Levnetsmidler store Vanskeligheder i Veien. Dagligen udgaae de strængeste befalinger til Divanet ikke at gjøre sig skyldig i nogen Forsømmelse i Leverancerne; dog kan dette kun med megen Vanskelighed opfylde sin Pligt. Alle Leverancer anføres i Tabellerne at Civilforvaltningen, og de betales med Bons, der hyppigen circulere istedetfor Penge. Under Anførsel af to russiske Oberster skal der oprettes Fricorps af Jndvaanerne i Fyrstendommerne. Efterretninger fra Bucharest af 2den og 3die Mai forsikkre at Pesterhar viist sig i Egnen af Silistria. - Der skrives fra Odessa, at de nyeste fra Egnen ved Varna indløbne Efterretninger tale om Angreb af Tyrkerne paa Baltschik og Koparna, men bekræfte ikke de nylig i Omløb værende Rygter om en der forefalden Fægtning til Tab for Russerne. J Varna og Sizeholer Alt i bedste Stand; den sidstnævnte Stad er stærkt befæstet af Russerne. Flere herfra til Odessa ankomne Skibe havde nogle hundrede Bulgarer ombord, som vare flygtede derhen, fordi hele Landet var ødelagt lige til Adrianopel og Jntet var levnet til deres Underholdning. - J Vallachiet ventede man fra Rusland 25,000 forspændte Transportvogne. - Den russiske Flaade under Admiral Greigh er den 23de April afseilet i Retningen mod Burgas. - Mellem Varna og Schumla skal dagligen forefalde Fægtninger. - J Belgrad havde man Efterretninger fra Albanien, der ikke meere skildre den derværende Opstand saa farlig, som den nylig var. De fleste albanesiske Capitani ere vendte tilbage til Lydighed, og med deres Tropper brudte op til Schumla. EminPascha, der vilde følge sin Fader den nuværende Storveier, til Armeen, af Frygt for ikke at kunne betvinge Rebellerne, har nu igjen besluttet sig til at beholde den ham anbetroede Commando. - Fra Constantinopel hedder det, at Hussein Pascha, der betydeligen er forstærket, har faaet befaling at tage Sizeboli tilbage hvad det end skal koste. Flere Krigsfartøier der fra Buyukdere vare afsendte for at understøtte ham bleve ved Udløbet i det sorte Hav angrebne af Russerne og maatte trække sig tilbage til Slottene ved Bosphorus. Nu skal den hele Flaade løbe ud. Siden Reschid Paschas Ankomst til Armeen viser sig end forandret Aand. Storherren agter hans Talenter og tager Notice af hans Forestillinger. Saaledes har han hos Sultanen bevirket Udvexlingen af de russiske Krigsfanger. Fremmede Officierer behandles med Forekommenhed og tildeels med Udmærkelse, hvorfor ogsaa Mange tilbyde deres Tjeneste. - Tiflis=Tidenden af 16de April melder: Fra Gurien berettes, at de tyrkiske Troppers Anfører i Fægtningen den 17de Marts, Keja OgluPascha af tre Hestehaler selv blev saaret i Foden og er derfor vendt tilbage til Trapezint. Pascha Tutschi=Ogli, der har bragt 3000 Mand med sig, har overtaget Commandoen. Han har nu med 17,000 Mand og 6 Kanoner besat Stillingen mellem Kabulet, Kintrischi og Fæstningen Nicolajewsk, og lader de af os sprængte Forskandsninger igjen istandsætte.